gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9354, del 03-06-2022 (2022/5041)

RESOLUCIÓ de 30 de maig de 2022, de la directora general de Model Econòmic, Finançament Autonòmic i Política Financera, per la qual se citen les persones interessades en el procediment ordinari 4/000131/5371-OQ per a comparéixer en la via jurisdiccional.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9354

Data del DOGV
:   03-06-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/5041


Organisme emissor
:   Conselleria d'Hisenda i Model Econòmic

Tipus de document
:   Resolució

RESOLUCIÓ de 30 de maig de 2022, de la directora general de Model Econòmic, Finançament Autonòmic i Política Financera, per la qual se citen les persones interessades en el procediment ordinari 4/000131/0328-HK per a comparéixer en la via jurisdiccional. [2022/5041]  
La sala contenciosa administrativa del Tribunal Superior de Justícia de la Comunitat Valenciana, secció 4a, ha reclamat a aquesta unitat administrativa l'expedient referit al procediment que es descriu:  
  
Referència del tribunal: procediment ordinari 4/000131/7076-ZI.  
  
NIG: 46721-92-0-6757-0032828.  
Recurrent: Parques Reunidos Servicios Centrales, SA.  
Persones interessades: pluralitat indeterminada, en atenció a matèria regulada.  
Descripció: recurs contenciós administratiu interposat contra la Resolució de la Direcció General de Model Econòmic, Finançament Autonòmic i Política Financera, de 28 de desembre de 2021, per la qual s'adjudiquen i es deneguen les ajudes previstes en el Decret 61/2021, de 14 de maig, del Consell, d'aprovació de les bases reguladores per a la concessió directa de subvencions de suport a la solvència empresarial per la covid-19.  
  
D'acord amb el que es preveu en l'article 49 de la Llei reguladora de la jurisdicció contenciosa administrativa, s'acorda remetre a la sala l'expedient administratiu indicat i citar les persones interessades en el procediment descrit, a fi que puguen comparéixer com a demandants en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit a la sala contenciosa administrativa del Tribunal Superior de Justícia de la Comunitat Valenciana, secció 4a. No obstant això, es fa constar que la Generalitat Valenciana, representada pels lletrats i les lletrades de l'Advocacia General, compareix en el present recurs en defensa del manteniment de l'acte objecte de recurs.  
  
València, 30 de maig de 2022.- La directora general de Model Econòmic, Finançament Autonòmic i Política Financera: María Dolores Furió Ortega.
Diari Oficial de la Generalitat Valenciana


Sumari del DOGV 9358, del 09-06-2022 (2022/5375)

ACORD de 27 de maig de 2022, del Consell, d'autorització de l'expedient de rescabalament EI-13/2022 per obligacions contretes en 2020 i 2022.
---------------------------------------------------------------------------------------------------------------------------------------------

### Dades del document

Número de DOGV
:   9358

Data del DOGV
:   09-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5375


Data del document
:   27-05-2022

Organisme emissor
:   Conselleria de Justícia, Interior i Administració Pública

Tipus de document
:   Acord

Descriptors 

:   * Conselleria de Justícia, Interior i Administració Pública

ACORD de 27 de maig de 2022, del Consell, d'autorització de l'expedient de rescabalament EI-13/2022 per obligacions contretes en 2020 i 2022. [2022/5375]  
D'acord amb els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions, a proposta de la consellera de Justícia, Interior i Administració Pública, el Consell, amb la deliberació prèvia, en la reunió de 27 de maig de 2022,  
  
  
ACORDA  
  
Primer  
Autoritzar l'aprovació per la persona titular de la Conselleria de Justícia, Interior i Administració Pública, de l'expedient de rescabalament EI-13/2022 com a conseqüència de la prestació de diversos serveis i subministraments, corresponent a 2020 i 2022 per un import total de 513.716,78 - (IVA inclòs).  
  
Segon  
Autoritzar la imputació al pressupost corrent del 2022, de les obligacions econòmiques generades en desembre de 2020, per import de 4.694,41 - (IVA inclòs).  
  
València, 27 de maig de 2022  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 9347, del 25-05-2022 (2022/4635)

RESOLUCIÓ de 17 de maig de 2022, de la consellera d'Educació, Cultura i Esport, per la qual es nomena Laura Ribera Palop com a personal eventual.
-------------------------------------------------------------------------------------------------------------------------------------------------

### Dades del document

Número de DOGV
:   9347

Data del DOGV
:   25-05-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/4635


Data del document
:   17-05-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 17 de maig de 2022, de la consellera d'Educació, Cultura i Esport, per la qual es nomena Laura Ribera Palop com a personal eventual. [2022/4635]  
De conformitat amb el que s'estableix en l'article 20 de la Llei 4/2021, de 16 d'abril, de la Generalitat, de la funció pública valenciana, així com en el Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'Administració de la Generalitat (DOGV 7640, 21.10.2015), resolc:  
  
Nomenar Laura Ribera Palop com a personal eventual amb funcions d'assessora d'assumptes generals de membres del Consell, amb unes retribucions corresponents a la categoria de C2, lloc 33386, amb efectes de 15 de maig de 2022.  
  
València, 17 de maig de 2022.- La consellera d'Educació, Cultura i Esport: Raquel Tamarit Iranzo.
Diari Oficial de la Generalitat Valenciana


Sumari del DOGV 9316, del 08-04-2022 (2022/2940)

Resolució d'1 d'abril de 2022, de la Direcció General d'Innovació Educativa i Ordenació, per la qual se citen a termini les persones interessades en el procediment ordinari número 836/2021, del Jutjat Contenciós Administratiu número 4 d'Alacant, per a comparéixer en la via jurisdiccional.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9316

Data del DOGV
:   08-04-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/2940


Organisme emissor
:   Conselleria d'Educació, Cultura i Esport

Tipus de document
:   Resolució

Resolució d'1 d'abril de 2022, de la Direcció General d'Innovació Educativa i Ordenació, per la qual se citen a termini les persones interessades en el procediment ordinari número 836/2021, del Jutjat Contenciós Administratiu número 4 d'Alacant, per a comparéixer en la via jurisdiccional. [2022/2940]  
El Jutjat Contenciós Administratiu número 4 d'Alacant ha reclamat de la Conselleria d'Educació, Investigació, Cultura i Esport l'expedient referit al procediment següent:  
Demandant: María Gracia Martínez Albaladejo i Vicente Argiles Mirete  
Interessats: indeterminats  
  
Descripció: recurs contenciós administratiu, procediment ordinari número 836/2021, contra la Conselleria d'Educació, Cultura i Esport de la Generalitat Valenciana, sobre el projecte lingüístic de centre de l'IES Las Lagunas, de Torrevieja, regulat per la Llei 4/2018.  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al Jutjat Contenciós Administratiu número 4 d'Alacant l'expedient de referència i citar les persones interessades en el procediment descrit, a fi que puguen comparéixer com a demandats davant del Jutjat Contenciós Administratiu en el termini de nou dies, si ho estimen convenient, per mitjà d'un escrit en la forma deguda. Es fa constar no obstant això, que la Generalitat, representada per l'Advocacia General, compareix en aquest recurs en defensa del manteniment de l'acte recorregut.  
  
  
València, 1 d'abril de 2022.- La directora general d'Innovació Educativa i Ordenació: Reis Gallego Perales.
Diari Oficial de la Generalitat Valenciana


Sumari del DOGV 9365, del 20-06-2022 (2022/5283)

Informació pública compte de liquidació provisional del Programa d'actuació integrada de la unitat d'execució sòl urbà litoral carretera de les Marines C/ 21, C/ 22 partida Sorts de la Mar, unitat d'execució sòl urbà litoral C/ 21, partida Sorts de la Mar, unitat d'execució sòl urbanitzable sector 7 litoral.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9365

Data del DOGV
:   20-06-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/5283


Data del document
:   06-06-2022

Organisme emissor
:   Ajuntament dels Poblets

Tipus de document
:   Anunci

Descriptors 

:   * Poblets, els
    * pla d'urbanisme
    * administració local

Informació pública compte de liquidació provisional del Programa d'actuació integrada de la unitat d'execució sòl urbà litoral carretera de les Marines C/ 21, C/ 22 partida Sorts de la Mar, unitat d'execució sòl urbà litoral C/ 21, partida Sorts de la Mar, unitat d'execució sòl urbanitzable sector 7 litoral. [2022/5283]  
Per acord de la Junta de Govern Local en sessió celebrada el dia 25 de maig de 2022 s'acorda sotmetre el compte de liquidació provisional actualitzat del Programa d'actuació integrada de la unitat d'execució sòl urbà litoral carretera de les Marines C/ 21, C/ 22, partida Sorts de la Mar, unitat d'execució sòl urbà litoral C/ 21, partida Sorts de la Mar, unitat d'execució sòl urbanitzable sector 7 Litoral, presentat per l'agent urbanitzador Costa Segaria, SL, a informació pública durant el termini d'un mes comptador des de la publicació en el Diari Oficial de la Generalitat Valenciana, d'acord amb el que es disposa en l'article 98 del Decret legislatiu 1/2021 de 18 de juny, que aprova el text refós de la Llei d'ordenació del territori, urbanisme i paisatge.  
  
A més a més, es publica en el tauler d'anuncis de l'Ajuntament i en un dels diaris de major circulació en la província d'Alacant, i es posa a disposició de les persones interessades en la seu electrònica d'aquest ajuntament.  
  
Els Poblets, 6 de juny de 2022.- L'alcaldessa: Carolina Vives Bolufer.
Diari Oficial de la Generalitat Valenciana


Sumari del DOGV 9278, del 15-02-2022 (2022/731)

Oferta d'ocupació pública per a l'any 2021.
-------------------------------------------

### Dades del document

Número de DOGV
:   9278

Data del DOGV
:   15-02-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/731


Data del document
:   30-12-2021

Organisme emissor
:   Ajuntament de Beniarjó

Tipus de document
:   Anunci

Descriptors 

:   * Beniarjó
    * concurs administratiu

Oferta d'ocupació pública per a l'any 2021. [2022/731]  
Per la Resolució d'alcaldia d'aquest ajuntament número 0618, de data 30 de desembre de 2021, es va aprovar l'oferta d'ocupació pública de 2021, que compleix les previsions de l'article 19.u.9 de la Llei 6/2018, de 3 de juliol, de pressupostos generals de l'Estat, corresponent a les places que a continuació es ressenyen:  
  
Personal funcionari:  
  
Grup/  
subgrup Escala Subescala Vacant  
art. 19.u.9  
LPGE Vacant DT 4a TRELEBEP  
C1 Administració  
especial Agents policia local 3  
  
  
  
Personal laboral:  
  
Grup de classificació Categoria laboral Vacants  
art. 19.u.9  
LPGE Vacants DT 4a TRELEBEP  
AP Peó oficis múltiples 1   
  
  
Fet que es publica, de conformitat amb l'article 70.2 del text refós de la Llei de l'Estatut Bàsic de l'Empleat Públic, aprovat pel Reial decret legislatiu 5/2015, de 30 d'octubre, per a general coneixement amb indicació que contra aquesta resolució, que esgota la via administrativa, segons el que es disposa en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades poden interposar, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, potestativament, un recurs de reposició davant d'aquesta alcaldia, en el termini d'un mes a comptar des de l'endemà de la publicació o bé directament un recurs contenciós administratiu, d'acord amb l'article 8 de la Llei 29 /1998, de 13 de juliol, reguladora de la jurisdicció contenciosa administrativa, en el termini de dos mesos a comptar des de l'endemà de la publicació, davant els jutjats contenciosos administratius de la ciutat de València, sense perjudici que puguen exercir qualsevol altre recurs que estimen oportú.  
  
Beniarjó, 30 de desembre de 2021.- L'alcaldessa: Eva María Llinares Martínez.
Diari Oficial de la Generalitat Valenciana


Sumari del DOGV 9449, del 14-10-2022 (2022/9195)

RESOLUCIÓ de 4 d'octubre de 2022, del sotssecretari de la Conselleria d'Agricultura, Desenvolupament Rural, Emergència Climàtica i Transició Ecològica, per la qual se cita a termini les persones interessades en el recurs contenciós administratiu P. O. 4/000013/9820-HL, Secció Quarta de la Sala Contenciosa Administrativa del Tribunal Superior Justícia de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9449

Data del DOGV
:   14-10-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/9195


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

RESOLUCIÓ de 4 d'octubre de 2022, del sotssecretari de la Conselleria d'Agricultura, Desenvolupament Rural, Emergència Climàtica i Transició Ecològica, per la qual se cita a termini les persones interessades en el recurs contenciós administratiu P. O. 4/000013/1834-IE, Secció Quarta de la Sala Contenciosa Administrativa del Tribunal Superior Justícia de la Comunitat Valenciana. [2022/9195]  
  
  
Davant la Sala Contenciosa Administrativa, Secció Quarta, del Tribunal Superior de Justícia de la Comunitat Valenciana s'ha interposat recurs contenciós administratiu, per Ecologistes en Acció del País Valencià, que es tramita amb la referència procediment ordinari 4/000013/7632-WT, contra l'Ordre 22/2021 d'11 de novembre de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es regula la caça del porc senglar a la Comunitat Valenciana.  
De conformitat amb el que es disposa en l'article 49 de la Llei 29/1998, de 13 de juliol, de la jurisdicció contenciosa administrativa, mitjançant aquesta resolució s'acompleix el tràmit de citació a comparéixer a totes les persones interessades, a fi que puguen personar-se com a demandats en les actuacions, si al seu dret convinguera, davant la Sala, en el termini dels nou dies següents a la publicació de la present, fent-los saber que hauran de comparéixer degudament representats en la forma establida en l'article 23. 2 i 3 de la Llei de la jurisdicció contenciosa administrativa.  
  
València, 4 d'octubre de 2022.- El sotssecretari: Alfonso Puncel Chornet.
Diari Oficial de la Generalitat Valenciana


Sumari del DOGV 9367, del 22-06-2022 (2022/5738)

DECRET 17/2022, de 14 de juny, del president de la Generalitat, pel qual nomena nous vocals científics de l'Alt Consell Consultiu en Investigació, Desenvolupament i Innovació de la Presidència de la Generalitat.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9367

Data del DOGV
:   22-06-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/5738


Data del document
:   14-06-2022

Organisme emissor
:   Presidència de la Generalitat

Tipus de document
:   Decret

Descriptors 

:   * Alt Consell Consultiu En Investigació, Desenvolupament i Innovació de la Presidència de la Generalitat

DECRET 17/2022, de 14 de juny, del president de la Generalitat, pel qual nomena nous vocals científics de l'Alt Consell Consultiu en Investigació, Desenvolupament i Innovació de la Presidència de la Generalitat. [2022/5738]  
El Decret 136/2006, de 29 de setembre, del Consell, pel qual es modifica el nom de l'Alt Consell Consultiu en Investigació i Desenvolupament de la Presidència de la Generalitat, que passa a denominar-se Alt Consell Consultiu en Investigació, Desenvolupament i Innovació de la Presidència de la Generalitat, i s'aprova el seu reglament, estableix la prerrogativa del president de la Generalitat per al nomenament dels vocals científics d'aquest.  
De conformitat amb allò que disposa l'article 2 del Reglament de l'Alt Consell Consultiu en Investigació, Desenvolupament i Innovació de la Presidència de la Generalitat (ACCI+D+i), aprovat pel Decret 136/2006, de 29 de setembre, del Consell, anteriorment esmentat, així com els articles 12 i 34.2 de la Llei 5/1983, de 30 de desembre, del Consell,  
  
  
DECRETE  
  
Únic  
Nomenar vocals científics de l'Alt Consell Consultiu en Investigació, Desenvolupament i Innovació de la Presidència de la Generalitat les següents persones distingides amb els premis Rei Jaume I:  
- Licia Verde, Premi Rei Jaume I 2021 en investigació bàsica  
- Antonio Cabrales Goitia, Premi Rei Jaume I 2021 en economia  
- Eduard Batlle Gómez, Premi Rei Jaume I 2021 en investigació mèdica  
- Fernando Valladares Ros, Premi Rei Jaume I 2021 en protecció del medi ambient  
- Nuria Oliver Ramírez, Premi Rei Jaume I 2021 en noves tecnologies  
- Benito Jiménez Cambra, Premi Rei Jaume I 2021 a l'emprenedor.  
  
València, 14 de juny de 2022  
  
El president de la Generalitat  
XIMO PUIG I FERRER
Diari Oficial de la Generalitat Valenciana


Sumari del DOGV 9496, del 23-12-2022 (2022/12395)

Convocatòria per a proveir una plaça d'inspector o inspectora de policia local en torn de promoció interna ordinària.
---------------------------------------------------------------------------------------------------------------------

### Dades del document

Número de DOGV
:   9496

Data del DOGV
:   23-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/12350


Data del document
:   14-12-2022

Organisme emissor
:   Ajuntament de San Miguel de Salinas

Tipus de document
:   Anunci

Descriptors 

:   * San Miguel de Salinas
    * concurs administratiu
    * concurs administratiu

Convocatòria per a proveir una plaça d'inspector o inspectora de policia local en torn de promoció interna ordinària. [2022/12809]  
En el Butlletí Oficial de la Província d'Alacant número 224, de 24 de novembre de 2022, s'han publicat íntegrament les bases que han de regir la convocatòria per a proveir en propietat:  
- Una plaça d'inspector de policia local, mitjançant el sistema de promoció interna ordinària.  
El termini de presentació de sol·licituds serà de 20 dies a comptar de l'endemà de la publicació d'aquesta resolució en el Boletín Oficial del Estado.  
Els successius anuncis referents a aquesta convocatòria, quan pertoquen de conformitat amb les bases, es faran públics en el Butlletí Oficial de la Província d'Alacant i, a partir del començament de les proves, en el tauler d'anuncis de l'Ajuntament de San Miguel de Salinas.  
Tot el que es fa públic per a general coneixements i efectes oportuns.  
  
San Miguel de Salinas, 14 de desembre de 2022.- L'alcalde president: Juan de Dios Fresneda Arquer.
Diari Oficial de la Generalitat Valenciana


Sumari del DOGV 9332, del 05-05-2022 (2022/3808)

ACORD de 22 d'abril de 2022, del Consell, d'autorització de l'expedient de rescabalament 3/2022 per obligacions contretes en 2021 i 2022.
-----------------------------------------------------------------------------------------------------------------------------------------

### Dades del document

Número de DOGV
:   9332

Data del DOGV
:   05-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/3808


Data del document
:   22-04-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD de 22 d'abril de 2022, del Consell, d'autorització de l'expedient de rescabalament 3/2022 per obligacions contretes en 2021 i 2022. [2022/3808]  
D'acord amb els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la vicepresidenta del Consell i conselleria d'Igualtat i Polítiques Inclusives el Consell, amb la deliberació prèvia, en la reunió de 22 d'abril de 2022,  
  
  
ACORDA  
  
Primer  
Autoritzar l'aprovació per la persona titular de la Vicepresidència i Conselleria d'Igualtat i Polítiques Inclusives de l'expedient de rescabalament 3/2022 per prestació de serveis de gestió integral i estades en centres dependents de la conselleria durant els mesos de novembre i desembre de 2021 i de gener de 2022, per un import de 3.339.553,47 - (IVA inclòs).  
  
Segon  
Autoritzar la imputació al pressupost corrent del 2022, de les obligacions econòmiques generades en 2021, per un import total de 862.275,75 (IVA inclòs).  
  
València, 22 d'abril de 2022  
  
La consellera secretària,  
MÓNICA OLTRA JARQUE